procesaur/Wiki.mk huggingface dataset:
17 септември (родени)

1922, Агостињо Нето — анголски политичар.
1552, Павле V — римски папа.
1890, Франце Бевк — словенечки писател.
1905, Владан Десница — југословенски писател.
1910, Франтишек Хрубин — чешки писател.
1923, Хенк Вилијамс — американски пејач и музичар.
1925, Миљенко Прохаска — хрватски композитор, музички продуцент и диригент.
1931, Ен Бенкрофт — американска глумица.
1945, Фил Џексон — американски кошаркар и тренер.
1948, Кемал Монтено — босански и југословенски поп-пејач.
1952, Виктор Савченко — советски боксер.
1954, Драган Симеуновиќ — српски фудбалски голман.
1956, Владимир Димов — македонски политичар.
1960, Дејмон Хил — британски возач, светски првак во „Формула 1“.
1968, Анастасија — американска поп-пејачка.
1971, Славко Голужа — хрватски ракометар и тренер.
1975, Џими Кенет Џонсон — американски автомобилски тркач.
1977, Ролан Гусев — руски фудбалер.
1977, Хуан Антонио Флеча — шпански велосипедист.
1978, Арне Слот — холандски фудбалер и тренер.
1985, Томаш Бердих — чешки тенисер.
1985, Александар Овечкин — руски хокеар.
1985, Мирза Телетовиќ — босански кошаркар.
1986, Фенг Лиминг — кинески кајакар.
1986, Паоло де Чеље — италијански фудбалер.
Винона Рајдер

Винона Лора Хоровиц (англиски ''Winona Laura Horowitz'', родена на ), подобро позната по нејзиното професионално име Винона Рајдер — американска глумица. Кариерата ја започнува во 1986. Иако Винона го направи своето прво филмско појавување во филмот ''Лукас'' (1986), нејзината прва официјална и голема улога ја одигрува во филмот ''Битлџус'' (1988) како Лидија Диц — тинејџерката со готски ментелитет. После неколку одиграни улоги и појавувања на телевизија, Рајдер ја продолжува својата кариера со филмот ''Хетерс'' (1989). Во 2000 година, таа добива ѕвезда на Патеката На Славните во Холивуд, Калифорнија.
Рајдер е позната и по врската со глумецот Џони Деп во раните деведесетти. Винона Рајдер добила светско внимание после нејзиното апсење на 12 декември 2001, поради крадење од бутик во Беверли Хилс, Калифорнија.
13 септември (родени)

1819, Клара Шуман — германска пијанистка и композиторка, сопруга на Роберт Шуман.
1874, Арнолд Шенберг — австриски композитор.
1933, Душко Трифуновиќ — српски поет.
1941, Ахмед Сезер — претседател на Турција.
1944, Питер Сетера — американски рок-музичар, член на групата Чикаго (''Chicago'').
1949, Павлина Климкар - Меанџиева — македонска поетеса.
1956, Ѓорѓе Миловановиќ — српски и југословенски фудбалер.
1961, Дејв Мастејн — американски рок-музичар, член на групата Мегадет (''Megadeth'').
1966, Филип Шоваговиќ — хрватски глумец.
1967, Мајкл Џонсон — американски атлетичар.
1967, Слободан Ковач — српски одбојкар и тренер.
1971, Горан Иванишевиќ — хрватски тенисер.
1976, Ивица Антески — македонски поет.
1982, Нене — бразилски кошаркар.
1984, Полина Семјонова — руска балерина.
1987, Цветана Пиронкова — бугарска тенисерка.
1989, Томас Милер — германски фудбалер.
1992, Марко Гобељиќ — српски фудбалер.
1995, Љупчо Дориев — македонски фудбалер.
1999, Педро Поро — шпански фудбалер.
28 септември (родени)

551 п.н.е., Конфуциј — кинески филозоф († 479 п.н.е.)
58 п.н.е., Ливија Друсила, сопруга на римскиот цар Октавијан Август и мајка на царевите Тибериј и Друз († 29)
1803, Проспер Мериме — француски писател, историчар и археолог.
1831, Фран Левстик — словенечки писател.
1841, Жорж Клеменсо — француски политичар.
1918, Анхел Лабруна — аргентински фудбалер.
1924, Марчело Мастројани — италијански глумец.
1934, Брижит Бардо — француска глумица, пејачка и фотомодел.
1944, Роберт Баро — американски економист.
1952, Силвија Кристел — холандска манекенка и глумица.
1954, Еван Лури — американски џез-музичар.
1960, Џенифер Раш - американска пејачка.
1960, Мехмед Баждаревиќ — југословенски и босански фудбалер и тренер.
1961, Јорданка Донкова — бугарска атлетичарка.
1962, Венцеслав Симоновски — македонски фудбалер.
1967, Мира Сорвино — американска глумица.
1968, Франсоа Бота — јужноафрикански боксер.
1968, Мика Хакинен — фински автомобилист, двократен шампион во Формула 1.
1981, Хосе Калдерон — шпански кошаркар.
1981, Вили Кабаљеро — аргентински фудбалски голман.
1982, Александар Ањуков — руски фудбалер.
1986, Андрес Гвадрадо — мексикански фудбалер.
1988, Марин Чилиќ — хрватски тенисер.
1992, Луис Алберто — шпански фудбалер.
Флинт (Мичиген)

Флинт (|Flint) е град во американската држава Мичиген. Се наоѓа 106 км северзападно од Детроит. Во 2000 година, Флинт имаше 124 943 жители, што го прави петти град по број на жители во државата.
14 септември (родени)

1486, Хајнрих Корнелиус Агрипа — германски писател.
1847, Димитар Греков — бугарски премиер.
1849, Иван Петрович Павлов — руски научник.
1852, Симо Матавуљ — српски писател.
1901, Алекс Џејмс — шкотски фудбалер.
1920, Лоренс Клајн — американски економист, добитник на Нобеловата награда во 1980 година.
1921, Зизињо — бразилски фудбалер.
1928, Алберто Корда — кубански фотограф.
1935, Олга Милосавлева — македонска балерина.
1942, Оливер Лејк — американски џез-музичар.
1942, Боро Пејчинов — македонски карикатурист.
1943, Ратомир Тврдиќ — хрватски и југословенски кошаркар.
1944, Гинтер Нецер — германски фудбалер.
1949, Фред Смит — американски рок-музичар.
1955, Лав XIV — римски папа.
1956, Костас Караманлис — грчки политичар.
1959, Трајче Кацаров — македонски поет.
1960, Мирко Башиќ — хрватски и југословенски ракометар.
1962, Нихат Ергун — турски политичар.
1965, Димитриј Медведев — Претседател на Русија.
1979, Ивица Олиќ — хрватски фудбалер.
1983, Ејми Вајнхаус — англиска пејачка.
1983, Филип Миркуловски — македонски ракометар.
1983, Стивен Нејсмит — шкотски фудбалер.
1984, Том Велерс — холандски велосипедист.
1989, Џими Батлер — американски кошаркар.
1990, Даглас Коста — бразилски фудбалер.
1995, Сандер Сагосен — норвешки ракометар.
1997, Доминик Соланке — англиски фудбалер.
1997, Давид Мандиќ — хрватски ракометар.
2003, Марк Касадо — шпански фудбалер.
16 септември (родени)

1846, Ана Кингсфорд — англиска медицинска сестра.
1885, Карен Хорнај — германски психолог.
1886, Ханс Арп или Жан Арп — германско-француски сликар и вајар.
1891, Карл Дениц — последниот канцелар на нацистичка Германија.
1905, Владимир Холан — чешки поет.
1912, Ѓерѓ Шароши — унгарски фудбалер.
1923, Ли Куан Ју — премиер на Сингапур.
1924, Лорен Бекол — американска глумица.
1925, Би Би Кинг — американски блуз-гитарист.
1934, Елџин Бејлор — американски кошаркар и тренер.
1943, Петар Ангеловски — македонски биолог.
1948, Санде Стојчевски — македонски поет.
1950, Мехмет Али Шахин — претседател на Собранието на Турција.
1952, Фатос Нано — албански политичар.
1953, Мануел Пелегрини — аргентински фудбалер и тренер.
1956, Ратко Радовановиќ — српски и југословенски кошаркар.
1958, Невил Саутол — велшки фудбалер.
1963, Ричард Маркс — американски поп-пејач.
1965, Карл-Хајнц Ридле — германски фудбалер.
1966, Кевин Јанг — американски атлетичар.
1967, Александар Карелин — руски борач и политичар.
1974, Ед Стопард — англиски глумец.
1982, Линус Гердеман — германски велосипедист.
1984, Иштван Ковач — романски фудбалски судија.
1986, Јонас Вангенехтен — белгиски велосипедист.
1988, Димитрис Сиовас — грчки фудбалер.
1989, Роберт Пен Ворен — американски поет.
1994, Александар Митровиќ — српски фудбалер.
1994, Бруно Петковиќ — хрватски фудбалер.
1994, Најџел Вилијамс-Гос — американски кошаркар.
1995, Арон Гордон — американски кошаркар.
2004, Оливер Скип — англиски фудбалер.
11 септември (родени)

1524, Пјер Ронсар — француски писател.
1862, Вилијам Сидни Портер — американски писател.
1883, Григори Зиновјев — руски и советски револуционер и политичар.
1885, Дејвид Херберт Лоренс — англиски писател.
1913, Феликс Ѓержински („Железниот Феликс“) — полски комунист, основач на ЧК (подоцна КГБ).
1914, Павле — српски патријарх.
1919, Ота Шик — чешки економист и политичар.
1935, Герман Титов — советски космонаут.
1939, Сократ Лафазановски — македонски сликар и балетски уметник.
1945, Франц Бекенбауер — германски фудбалер, тренер и функционер.
1957, Пребен Елкјер — дански фудбалер.
1965, Моби — американски музичар.
1968, Љубинко Друловиќ — српски фудбалер и тренер.
1968, Славен Билиќ — хрватски фудбалер и тренер.
1978, Дејан Станковиќ — српски фудбалер.
1979, Ерик Абидал — француски фудбалер.
1979, Бујар Османи — македонски политичар.
1980, Кристоф ле Мевел — француски велосипедист.
1980, Александар Корнев — руски одбојкар.
1982, Ливе Вестра — холандски велосипедист.
1989, Енрике Санз — шпански велосипедист.
1989, Енди Руиз — мексикански боксер.
1992, Борут Мачковшек — словенечки ракометар.
1992, Марија Габриела де Фарија — венецуелска глумица и пејачка.
Иван Ларионов

Иван Петрович Ларионов ( во – во ) — руски композитор, книжевник и фолклорист. Во 1860 ја искомпонирал прочуената песна „Калинка“, која често, но погрешно се смета за руска народна песна.
Иван Ларионов се родил во благородничко семејство во Перм на 23 јануари 1830 г. Учел музика во Москва. Подоцна учел воено училиште и учествувал во ученичкиот хор, каде бил мошне успешен пејач, па така станал и диригент на тој хор. Потоа служел како офицер во пешадиски полк, и за тоа време искомпонирал неколку романси.
Починал од рак на желудник на 22 април 1889 г.
Џиниев коефициент

Џиниев коефициент — мерка на статистичката распределба кој најчесто се користи за ''мерење на нееднаквоста на распределбата на приходите'' или за ''мерење на нееднаквоста на распределбата на богатството''. Вредноста на коефициентот е дефинирана во распон од 0 до 1, при што ниска вредност индицира подеднаква распределба на приходите или богатството, а висока вредност (на пр. 1) одговара на целосна нееднаквост (кајшто едно лице го поседува целиот приход, а сите други немаат приходи). Во светски рамки, Џиниевиот коефициент се движи од 0,232 во Данска до 0,707 во Намибија. Наречен е по италијанскиот статистичар Корадо Џини, кој го осмилил и изложил во неговото дело „Разновидност и променливост“ (''Variabilità e mutabilità'') објавено во 1912 г.
Џиниевиот коефициент може да се изрази и во проценти, така што коефициентот се множи со 100: така во Данска коефициентот би изнесувал 23,2%, а во Намибија 70,7%. Понекогаш знакот за процент се изоставува при прикажувањето на Џиниевиот коефициент, затоа е важно да се знае дека тој може да се движи од 0 до 100, за разлика од коефициентот кој се движи од 0 до 1.
Коефициентот вообичаено се користи и како мерка за дискриминаторската моќ на системите за управување со кредитниот ризик.
1 Џиниевиот коефициент во Македонија
Во 2022 и 2023 година, во Македонија, Џиниевиот коефициент изнесувал 29,8 % и 30,3 %, соодветно. — на исто ниво со Германија и Франција.
Маргарит Моно

Маргарит Моно (на француски: Marguerite Monnot), (28 мај 1903 - 12 октомври 1961) била француски текстописец и композитор, позната најмногу по тоа што напишала песни изведувани од страна на француската пејачка Едит Пјаф како "Milord," "Hymne à l'amour" и др. Таа исто така компонирала и музика за познати мјузикли.
1 Наводи
*David Bret, The Piaf Legend, 1988 Piaf: A Passionate Life, JR Books, 2007
Евгени Лукјаненко

Евгени Јуриевич Ликјаненко (руски:Евгений Юрьевич Лукьяненко) (роден на 23 јануари 1985) — руски атлетичар кој се натпреварува во техничката дисциплина скок со стап.
На светското првенство во сала одржано во Валенсија во 2008, Евгени го освои златниот медал со прескокнати 5,90 m.
Во јули 2008, Евгени Лукјаненко во Бидгож прескокна висина на нов личен рекорд од 6,01m. На Летните олимписки игри - 2008 одржани во Пекинг, тој го освои сребрениот медал со прескокнати 5,85 m.
Луј Лепле

Луј Лепле (француски: Louis Leplée), (починат во Париз на 6 април 1936) — сопственик на ноќен клуб кој ја открил познатата француска пејачка Едит Пјаф којашто на тоа време, во 1935 година, пеела по париските улици. Лепле ја лансирал Пјаф во популарниот ноќен клуб Ле Жерни "Le Gerny" под името "La Môme Piaf" (на англиски: The Little Sparrow).
Тој бил убиен во својот апартман, а Пјаф отпрвин била осомничена за тоа убиство.
Познатиот глумец Жерар Депардје во филмот''La Môme'' од 2007 година, исто така познат и како ''La Vie en Rose'' го играше неговиот лик.
1 Надворешни врски и наводи
*
Антон Кокорин

Антон Кокорин (роден на 5 април 1987) — руски атлетичар кој на Летните олимписки игри - 2008 одржани во Пекинг како дел од штафетата на Русија 4х400m го освои бронзениот медал.
Во 2006 година учествувал на светското јуниорско првенство во Пекинг, каде на 400 метри испаднал во полуфиналето, а на европското првенство до 23 години во Дебрецин освоил 4 место.
На олимписките игри 2008 во Пекинг, освоил бронзен медал со руска штафета 4 × 400 метри. Со постингато време од 2:58,06 минути е новиот руски рекорд во таа дисциплина.
Кокорин е виско 1,84 метри, а тежок 78 кг.
Азербејџански манат

Азербејџанскиот манат е официјална валута на територијата на Република Азербејџан со исо ISO 4217 код AZN. Манатот е поделен на 100 к'пики. Името на валутата потекнува од рускиот збор монета. Локална кратенка за валутата е ман. Валутата е контролирана од Централната Банка на Азербејџан.
Во моментов во оптек се следните банкноти:
* 1 манат
* 5 манати
* 10 манати
* 20 манати
* 50 манати
* 100 манати
* 200 манати
Екатерина Волкова

Екатерина Генадиевна Волкова (руски:Екатерина Геннадьевна Волкова) (родена на 16 февруари 1978 г. во Курск) — руска атлетичарка на средни патеки која е специјализирана да се натпреварува во трката на 3000 метри со препреки.
Во првата трка на 3000 метри со препреки на големите натпреварувања, на светското првенство во 2005 одржано во Хелсинки, таа го освоила сребрениот медал со време од 9:20,49, што претставувало нејзин личен рекорд.
На светското првенство во 2007, во Осака, Волкова го освоила златниот медал, а следната година, на Летните олимписки игри 2008, во Пекинг таа успеала да го осови бронзениот медал.
1 Лични рекорди
* 1500 метри - 4:09.03 (2005)
* 3000 метри - 8:54.64 (2005)
* 3000 м со препреки - 9:06.57 (2007)
* 5000 метри - 15:00.02 (2007)
Нејви

Нејви е американска полициска телевизиска серија која се работи за фиктивен тим специјални агенти од американската морнарица. Концептот и ликовите првично беа претставени во двојна епизода на серијата ЈАГ. Својата премиера ја имаше на 23 септември 2003 на СиБиЕс и сѐ уште се снима. Извршен продуцент е Доналд Белисарио.
Во Македонија се емитува на Сител телевизија.
Ерменски драм

Драмот (Դրամ) е официјална валута на територијата на Република Ерменија. Драмот е со ISO 4217 код AMD и е поделен на 100 луми. Зборот драм значи ''пари''. Валутата е контролирана од Централната Банка на Ерменија.
Во моментов во оптек се следните банкноти:* 500 драми
* 1000 драми
* 5000 драми
* 10.000 драми
* 20.000 драми
* 50.000 драми
Денис Нижегородов

Денис Генадиевич Нижегородов (руски:Денис Геннадьевич Нижегородов) (роден на 26 јули 1980) — руски атлетичар којшто се натпреварува во брзо одење. Тој е сопственик на најдобриот светски резултат во дисциплината 50km брзо одење од 3:34,14 поставен на 11 мај 2008 во Чебоксари.
Денис Нижегородов започнал да се занимава со брзо одење на 18 години предводен од познатиот руски тренер Виктор Чјогин.
На Летните олимписки игри - 2004 одржани во Атина во пеколни услови, Нижегородов го освои сребрениот медал на трката 50 км брзо одење.
Но неговиот напредок продолжи во наредните сезони кога најпревин во 2006 победи на светскиот куп во брзо одење во А Коруња во дисциплината 50 км брзо одење, а по вторпат овој успех го повтори со победата во истиот овој куп во истата дисциплина, на 11 мај 2008 во Чебоксари кога го постави и новиот најдобар светски резултат од 3:34,14.
На Летните олимписки игри - 2008 одржани во Пекинг, Денис Нижегородов настапи во трката на 50km брзо одење и го освои бронзениот медал со време од 3:40,14.
Бобино

Бобино се наоѓа во квартот Монпарнас во Париз, Франција и е легендарен мјузик-хол театар во кој настапувале речиси сите поголеми имиња во XX век на француската музика.
Бобино започнал како сала за танцување во 1800, а потоа станал театар во 1873, а потоа повторно се претворил во мјузик-хол во 1926. После 183 години, Бобино беше затворен но потоа повторно отворен во 1991.
Иако сè уште е популарен, Бобино бил едно од најпопуларните места за забава во текот на дваесеттите и триесеттите години.
Жерард Лувен и Стефан Черки во 2007 театарот “Бобино“ го претворија во кабаре. Кабарето сега се нарекува Бобин о.
Во текот на годините многу ѕвезди настапувале во Бобино од кои:* Жозефина Бејкер
* Ги Беар
* Жилбер Беко
* Жорж Брасанс
* Лисјен Бојер
* Жак Брел
* Далида
* Дамјен
* Лисјен Делил
* Мари Дуба
* Жулиет Греко
* Полин Жулиен
* Кики
* Даниел Лавоа
* Феликс Леклерк
* Мајол
* Ив Монтан
* Жорж Мустаки
* Едит Пјаф
* Серж Реџиани
* Моник Серф
* Шарл Трене
* Тереза Кесовија
20 септември (починале)

1736, Ахмед III — османлиски султан.
1863, Теодор Фонтане — германски писател.
1898, Јакоб Грим — германски филолог и фолклорист, собирач на народни умотворби.
1930, Гомбоџаб Цибиков — руски истражувач.
1961, Анджеј Мунк — полски режисер.
1983, Анхел Лабруна — аргентински фудбалер.
1998, Јордан Леов — македонски писател.
1994, Цеко Стефанов — македонски поет.
2000, Герман Титов — советски космонаут.
2006, Свен Никвист — шведски кинематограф.
2024, Радмила Живковиќ — српска глумица.
27 септември (починале)

1590, Урбан VII — римски папа.
1891, Иван Гончаров — руски писател.
1917, Едгар Дега — француски сликар и вајар.
2018, Благој Истатов — македонски фудбалски голман.
2018, Марти Белин — американски рок-музичар.
2021, Драган Поповски - Дада — македонски вајар.
2021, Роџер Хант — англиски фудбалер.
2024, Меги Смит — англиска глумица.
30 септември (починале)

1955, Џејмс Дин — американски глумец.
1979, Зепо Маркс — американски глумец.
1986, Николас Калдор — британски економист.
1990, Патрик Вајт — австралиски писател, добитник на Нобеловата награда во 1973 година.
1989, Оскар Давичо — српски и југословенски писател.
1991, Тома Здравковиќ — српски фолк-пејач.
2001, Џон Лили — американски психолог.
2011, Анвар ал Авлаки — член на Ал-Каеда.
2019, Џеси Норман — американска оперска пејачка.
2024, Дикембе Мутомбо — конгоанско-американски кошаркар.
2024, Жак Реда — француски поет.
2024, Марко Валок — српски и југословенски фудбалер и тренер.
Џон Њутон

Џон Њутн (англиски: ''John Newton'', - ) бил англиски свештеник познат како автор на лирската песна ''Amazanig Grace'' (''Зачудувачка Божја милост'').
Роден во Вепинг, Англија 1725 година. роден во Вепинг, Англија 1725 година. Бил трговец со робови. Пресврт во неговиот живот и негово божјо просветлување настанал после една ужасна бура на море, во една ноќ 1746 година. Од тој момент целиот свој живот го посветил кон Бога. Инспириран од текст во Стариот завет ( Летописи 1 ,(17:16-18)) ja напишал песната посветена како химна кон Бога ''Faith's revive and expectation''. Тоа е денеска прочуената лирска песна "Amazing Grace". На истата песна, подоцна, од непознат автор е компонирана и музика и истата станала вистинска семејна химна за Бога во Англија и во САД, а подоцна се расширила ширум светот. Химната е изведувана од голем број на познати музичари: Елвис Присли, Крист Томлин, Арета Френклин, Нана Мускури, Мајкл Џексон и многу други. Посебно се впечатливи нејзините изведби од познати оркестри на шкотските и ирските гајди.Препознатлива е секаде во светот и се смета за една од најубавите песни посветени кон Бога и неговата Божја милост, и постана вистинска химна кон Божјата милосливост и љубов кон човекот.
Највисок државен домен

Највисок државен домен (или државен код на главен семрежен домен) — највисокиот домен на именската семрежја адреса кој се доделува на една држава; т.е. последните две букви од семрежната адреса.
Сите државни семрежни кодови се долги две букви, ги доделува Агенцијата за доделување на броеви на семрежјето (IANA) според упатството кое кореспондира со стандардот со неколку исклучоци.
Државите имаат национален опслужувач на државниот семрежен домен, кој ги доделува имињата со државната наставка, и ги насочува пребарувањата на адреси со тој државна наставка.
Државниот код na Македонија е .mk или кириличниот .мкд и задачата за доделување на семрежни имиња со врвен домен ја има организацијата МАРнет.
1 Наводи
de:Top-Level-Domain#Länderspezifische Top-Level-Domains (ccTLD)
fr:Domaine de premier niveau#Domaine national de premier niveau
sl:Seznam vrhnjih internetnih domen
Лојд Пакстон

Лојд Пакстон — поранешен извршен директор на авиокомпаниите Air Astana и Малев. Пред да дојде на тие функции Пакстон бил вработен во British Airways, одговорен за одредиштате ширум Русија.
Во Air Astana, тој успешно ја прошири мрежата со одредишта, додека во Малев ја имаше улогата на извршен директор од летото 2007 година, но накратко потоа тој ја презеде улогата на претседател на компанијата.
Пастеризација

Пастеризација (фр. ''pasteurisation'') е загревање на прехранбени производи (млеко, вино, конзерви и др.) до температура при која изумираат микроорганизмите што можат да предизвикаат вриење или расипување, а се зачувуваат витамините и другите хранливи својства на производите. Луј Пастер за првпат го извршил процесот на пастеризација на 20 април 1862.
МАРнет

Македонска академска истражувачка мрежа или МАРНет — организација основана во 1995 година во рамките на Универзитетот „Свети Кирил и Методиј“.
Основна функција на МАРНет е вклучување на универзитетот во семејството на сродни академски мрежи во Европа и во светот, како и обезбедување на семрежен пристап за студентите и предавачите на универзитетот. Со реализацијата на проектот МАРНет, односно со поврзувањето на универзитетската сметачка мрежа на семрежјето (интернет), многукратно се зголемил бројот на корисници и искористувањето на мрежата.
Во мрежниот информациски центар на МАРНет е регистриран врвниот домен за Македонија, доменот .mk. Во рамките на тој домен, МАРНет МИЦ може да регистрира поддомени на соодветни организации и установи.
Во согласност со одлуката на Управниот одбор на МАРНет од 8 мај 1995 година, а врз основа на правата доделени од страна на IANA, избран е хиерархиски модел на адресирање во рамките на врвниот македонски домен .mk. Во согласност со принципот на хиерархиско адресирање произлегува дека примарниот опслужувач за администрирање и управување со врвниот македонски домен .mk ги препознава и секундарните и терцијарните поддомени. Правото за нивно понатамошно администрирање МАРНет го доделува во согласност со механизмите на адресирање во МАРНет.
На 10 јуни 2014 година стапи во сила новиот Правилник за организацијата и управувањето со врвниот македонски .mk домен и врвниот македонски .мкд домен кој овозможува целосна либерализација на процесот на регистрација на домените. МАРНет овласти осум компании да управуваат со 30-те илјади регистрирани .mk домени. Ултра Нет, Тим Корпорејшн, Виртувио, МК Хост, Некст – М, Марцом Регистри, Веј Глобал ИТС и Процес Ин се првите одобрени регистрари кои ги исполнија техничките услови за да го преземат регистрирањето, додека МАРнет ќе биде само контролно тело, како што беше предвидено со либерализацијата на .mk доменот.
1 Поврзано
* Највисок државен домен
Државни празници во Бугарија

Државни празници на Бугарија:
Државни празници во Бугарија
Датум, Име на празник
1 јануари, Нова година
2 јануари, Приклучување на Бугарија кон Европската Унија (само во 2007 година)
3 март, Ден на Ослободувањето на Бугарија од Отоманското Царство (национален празник)
1 мај, Ден на трудот
6 мај, Ѓурѓовден, Ден на храброста и на бугарската армија;
24 мај, Ден на бугарската просвета и култура и на словенската писменост
6 септември, Ден на Соединувањето на Бугарија
22 септември, Ден на Независноста на Бугарија
1 ноември, Ден на народните будители
24 декември, Бадник
25 и 26 декември, Божиќ
недела и понеделник, Велигден
Алби

:''За градот во Калабрија, Италија, види Алби, Италија.''
Алби (|Albi) — општина во јужна Франција. Тоа е главен град на департманот Тарн. Се наоѓа на реката Тарн, 80 км северно од градот Тулуза. Епископскиот град во центарот на денешниот град, околу градската катедрала, е ставен под заштита на УНЕСКО како дел од светското културно наследство во 2010.
1 Администрација
Алби е седиште на 6 кантони, кои покриваат 18 општини, со број на жители: 67,729.
2 Историја
Првата човечка населба датира од бронзено време.
По римското освојување на Галија во 51 п.н.е., градот станал "Civitas Albigensium", територија на Албигејците, "Albiga".
Според археолошките наоѓалишта, Алби бил скромен римски град.
Во 1040, Алби минува низ период на експанзија со градењето на Стариот Мост (Pont Vieux). Биле изградени нови населби и градот почнал да расте.
Во 1208, Папата и францускиот крал ги соединиле силите за да се борат против Катарите, кои развиле своја верзија на христијанство (опасен ерес за доминантната христијанска црква).
Од 1450 до 1560, Алби почнал трговски да се развива а се развивала и архитектурата.
3 Главни обележја
Алби е изграден околу оригиналната катедрала и групација на други зданија кои зафаќаат 63 хектари површина. Црвените плочки и цигли се главното обележје на овие зданија.
Заедно со Тулуза и Монтобан, Алби е еден од поголемите градови изградени во Лангдок.
Споменик на градот е катедралата Сент-Сесил. Овој споменик е ремек-дело на јужниот готски стил.
Постара од Папската Палата во Авињон, ''Бизбиевата Палата'', поранешната бискупска палата на Алби, сега Музеј на Анри де Тулуз-Лотрек, е еден од најстарите и најдобро сочуваните замоци во Франција. Оваа импозантна тврдина била завршена на крајот на XIII век. Нејзиното име потекнува од окситанскиот збор Bisbia, што значи Палата на бискупите.
Стариот Мост (''Pont Vieux'') се користи и денес после скоро илјада години постоење. Оригинално изграден од камен (во 1035), потоа обложен со цигли, стои на 8 свода и е долг 151 метри. Во XIV век, бил појачан.
Алби е дом на Музејот на Тулуз Лотрек. Повеќе од 1000 дела, вклучувајќи и 31 познат постер, се чуваат меѓу овие ѕидини.
Оваа колекција е најголемата јавна колекција на светот посветена на Анри де Тулуз-Лотрек.
4 Географија
4.1 Клима
Алби има океанска клима. Како речиси цела југозападна Франција, летата се со тенденција да бидат потопли а зимите благи. Поради повремените летни дождови неговата клима не е класифицирана како средоземна.
5 Сообраќај
Во Алби има две железнички станици на линии од Тулуза до Родез:
* Железничка станица Алби-Вил
* Железничка станица Алби-Мадлен.
Автопатот A68 го поврзува Алби со Тулуза (и Лион N88 , идниот автопат).
6 Збратимени градови
Алби е збратимен со:
* Жирона, Шпанија
* Пало Алто, САД
* Рандвик Сити, Австралија
* Абомеј, Бенин
Извршен директор

Извршен директор (или главен извршен директор, крат. ГИД; англ. ''CEО'') е највисоко рангиран вработен во една корпорација, и кој ја има целосната контрола над претпријатието, организацијата или агенцијата. Во внатрешната комуникација и во вестите, многу претпријатија ја користат титулата ГИД, за луѓе од повисоките инстанци на претпријатието, иако тие луѓе имаат некоја сосема друга улога.
1 Меѓународна употреба
Во некои земји од Европската Унија, постојат два посебни одбори, еден извршен одбор на директори за секојдневно водење на претпријатието и еден надзорен одбор кој е избран од сопствениците. Во овие земји, извршниот директор ја има контролата над одборот на директори, додека претседателот ја има контролата над надзорниот одбор. Со ова се разграничува управувачкиот од одборот на сопственици (надзорници). Со ова се прави заштита од некаков конфликт на интереси
2 Структура
Вообичаено, извршниот директор има неколку помошници околу него, и секој од нив има посебни задолженија.
Најчесто тоа се: Извршен финансов директор (chief financial officer (CFO)), извршен директор за операции (chief operating officer (COO)), извршен технички директор (chief technical officer (CTO)), извршен маркетинг директор (chief marketing officer (CMO)), извршен директор за информации (chief information officer (CIO)), и директор или заменик претседател, во одделот за човечки ресурси.
Кежовица

Кежовица или Штипска Бања — бањски центар кој се наоѓа на десниот брег на реката Брегалница, на околу 2км југозападно од центарот на Штип, на излезот од Ново Село, кое е споено со овој град, на меѓусебна оддалеченост од околу 300 м се наоѓаат појавите на термоминералните води Кежовица и Л’џи, кои лежат на ист расед. Наоѓалиштето на овие термоминерални појави, е расположено помеѓу ридовите „Исарот“ и „Кумлако“ од левата, и „Мерите“ од десната страна на р. Брегалница.
Пред 25 години, на Кежовица постоела стара каптажа, чија термоминерална вода се користела исклучиво за лековити цели. Денес на ова место постои нова бања, со уредени санитарни бањи и базени, како и центар за рехабилитација. Инаку, Кежовица како бања е позната уште од турско време, кога таа се користела за здравствени цели и лична хигиена на жителите. Пишувани податоци за постанокот на бањата постојат, но се претпоставува дека истата била изградена од страна на Турците на крајот на XVII век и тоа во примитивна зграда со базен.
Термоминералните води во околината на Штип се јавуваат во горнојурски гранити, и тоа бањата Кежовица во непосредна близина на главниот расед, во контактот на гранити и горноеоценски флишни седименти, додека изворите Л’џи се наоѓаат во самите гранити. Треба да се напомене, дека водата во изворите Л’џи не е константна, туку е во зависност од речната вода на Брегалница. Главниот извор Л’џи има издашност која варира од 1-1,5 литри во сек., а температурата на водата варира од 50-62<sup>о</sup>С. Карактеристично е, дека со зголемувањето на нивото на р. Брегалница, покрај капацитетот на термоминералната вода на изворот Л’џи, се зголемува и температурата на оваа вода.
Температурата на главниот извор на бањата Кежовица, е 57<sup>о</sup>С, а излезноста 7 литри/сек. Бањата Кежовица, според својата радиоактивност, спаѓа во ред на најрадиоактивните термоминерални води, не само во Македонија, туку и пошироко на Балканот.
Инаку, подземјето на околината на Штип обилува со големи термоминерални води, а водата покрај за лековити цели како и за рекреативни, може да се користи и за топлификација и за енергетски цели, како и перспективно за електрификација.
1 Поврзано
* Штипска Сатеска
* Штипска тврдина
Садетин Кајнак

Садетин Кајнак (тур. ''Saadettin Kaynak''), (1895 – 3 февруари 1961) бил истакнат композитор на класична турска музика.
1 Животопис
Садетин Кајнак е роден во Истанбул. Станал хафиз уште како младо момче. Дипломирал музика на Истанбулскиот универзитет. Подоцна престојувал во југоисточна Анадолија каде ја истражувал тамошната народна музика. Во времето на Ататурк турската музика била забранета, но Кајнак сепак ја одржал својата популарност компонирајќи музика за поезија и филмови од Египет. Во 1955 г. преживеал срцев удар и живеел парализиран сѐ до неговата смрт на 3 февруари 1961 г.
2 Поважни дела
Ова е список на поважните композиции од Садетин Кајнак.
* Gönül Nedir Bilene Gönül Veresim Gelir
* Leyla Bir Özge Candır
* Niçin Baktın Bana Öyle
* Yadeller Aldı Beni
* Çile Bülbülüm Çile
* Ben Güzele Güzel Demem
* Gönlüm Seher Yeli Gibi
* Benim Yârim Gelişinden Bellidir
* Tel Tel Taradım
* Kara Bulutları Kaldır Aradan
* Muhabbet Bağına Girdim Bu Gece
* Dertliyim Ruhuma Hicranını
* İncecikten Bir Kar Yağar
* Enginde Yavaş Yavaş
* Gönlümün İçindedir Gözden Irak Sevgili
* Leylakların Hayali
* Bir Rüzgardır Gelir Geçer Sanmıştım
* Ela Gözlerine Kurban Olduğum
3 Поврзано
* Турска класична музика
4 Наводи
* InleyenNagmeler.com -
* Biyografi.net -
Кетрин О'Хара

Кетрин О'Хара ( - )) — глумица и комичар со американско-канадско потекло. Добитничка е на Еми-Награнда и Џемини-Награда. О'Хара е позната по нејзиното појавување во комичната емисија СЦТВ, како и по улогите Делија Дитз во ''Битлџус'', Кејт МекКалистер во ''Сам Дома'', Сели во ''Кошмарот Пред Божиќ'' и во филмови режирани од Кристофер Гест.
1 Живот и Кариера
О'Хара е родена и изгледана во Торонто, Онтарио во голема Ирска Католичка фамилија. Нејзината кариера ја започнува во 1974 со појавување во неколку филмови, а потоа ја продолжува со појавувањето во комичното шоу СЦТВ.
Во доцните седумдесетти, таа позајмува голем број на гласови во цртани филмови, со што ја зацврстува и продолжува кариерата. Таа има глумено во многу филмови: во 1985 во филмот на Мартин Скорсис, ''После Часови'', како и во два филма на Тим Бартон: ''Битлџус'' и ''Кошмарот Пред Божиќ''. Кетрин ја одигрува улогата на Кејт МекКалистер во првита два филма на ''Сам Дома''. Во 2006, се појавува во нејзиниот четврт филм режиран од Кристофер Гест, За Твојата Одговорност.
На 9 јуни 2007, добива свое место на Патеката На Познатите во Канада. Во мај 2008, беше прогласено дека Кетрин се кандидирала за серијата на АБЦ, Добро Однесување.
2 Приватен живот
Кетрин О'Хара — мажена за режисерот Бо Велч и има два сина, Метју (роден 1994) и Лук (роден 1997). Нејзина сестра е пејачката и автор на песни Мери Маргарет О'Хара, иако и Кетрин е пејачка и автор на песни, со тоа што има испеано и напишано песни во филмот од 2003, ''Моќен Ветер''. Кетрин О'Хара има состојба на Декстрокардија.
Ножан ле Ротру

Ножан ле Ротру (|Nogent-le-Rotrou) — општина во западниот дел на департманот Ер и Лоар во северна средна Франција. Ова е потпрефектура која лежи крај реката Хвисна, 56 километри западно од Шартр крај автопатот RN23. Местото било некогашен главен град на некогашната грофовија Перш.
Најголемата атракција во Ножан ле Ротру е замокот Сен Жан.
1 Личности
Ножан ле Ротру е родно место на Гистав Ле Бон, истакнат француски социопсихолог и социолог, основач на дисциплината психологија на толпата и инспирација за Хитлеровото дело „Мојата борба“.
Марсел Сердан

Марселин „Марсел“ Сердан (фр. ''Marcel Cerdan'') ( - ) бил француски светски шампион во бокс кој од страна на многумина боксерски експерти и навивачи е сметан за еден од најголемите боксери на Франција но и на Европа кој својата боксерска вештина ја учел и ја стекнувал во Африка. Неговиот живот е одбележан со неговите спортски постигнувања, општенствениот животен стил и со трагедијата.
Марсел Сердан се родил на 22 јули 1916 во Сиди Бел Абес во тогашен Француски Алжир. Почнал професионално да боксува на 4 ноември 1934 во Мекнес, Мароко, победувајќи го Марсел Бучианери во меч со 6 рунди. Оттогаш извојувал 47 последователни победи сè до 4 јануари 1939, кога за првпат изгубил, од Хари Крастер со дисквалификација во 5-тата рунда во Лондон.
Државен завод за геодетски работи на Република Македонија

Државниот завод за геодетски работи ''(ДЗГР)'' или само Катастар е самостоен државен орган на Владата на Република Македонија кој е задолжен да ги извршува геодетските работи и да ги запишува правата на недвижностите.
Основан е на 28 јули 1947 година од страна на Владата на Народна Република Македонија. Својата функција ја извршува преку подрачни одделенија сместени во 29 поголеми града во Република Македонија и централа сместена во главниот град – Скопје. Во ДЗГР работат вкупно 830 лица на територијата на целата држава.
1 Организација
Своите функции дефинирани со закон Државниот завод за геодетски работи ги извршува преку работата на 10 сектори и едно одделение и тоа:
* Сектор за геодетски работи
* Сектор за дигитализација, чување и издавање на податоци и просторни единици
* Сектор за информатичка технологија
* Сектор за контрола
* Сектор за човечки ресурси
* Сектор за финансии
* Сектор за планирање и развој
* Сектор за катастар на недвижности - Скопје
* Сектор за катастар на недвижности - Република Македонија - А
* Сектор за катастар на недвижности - Република Македонија - Б
* Одделение за внатрешна ревизија
2 Наводи
ЈП „Национални шуми“

„Национални шуми“ (порано: ЈП „Македонски шуми“) е основано со Одлука на Владата на РМ бр. 3028/1 од 15.12.1997 г., а започна со работа на 01.07.1998 г. како правен следбеник на дотогаш постојните претпријатија за стопанисување со шуми.
ЈП „Национални шуми“ стопанисува со површина од 935.000 ха, од кои 817.000 ха или 90% од вкупниот шумски фонд се во државна сопственост, додека 89.000 ха, се во приватна сопственост. Според форма на одгледување, шумите во Македонија со кои стопанисува ЈП „Национални шуми“ се високостеблени, на површина од 262.790 ха, или 29% и нискостеблени, на површина од 643.000 ха или 71% од вкупната површина под шуми. Според намената, 92% од шумите се од стопански карактер, и тие се протегаат на површина од 834.347 ха, 17.617 ха се под заштитни шуми, а 54.036 ха опфаќаат шумите со посебна намена.
Вкупната дрвна маса (волумен) со која што располага ЈП Национални шуми” изнесува 74.343.000 м<sup>3</sup> , со вкупен годишен прираст од 1.800.000 м<sup>3</sup>. Гледано според единица површина има 179 м<sup>3</sup> на хектар, високостеблени, и нискостеблени 42 м<sup>3</sup> по хектар.
ХМС Детроит

ХМС Детроит се два брода на Британската кралска воена морнарица кои се користеле во Британско-американската војна во 1812 година. Тие биле стационирани на Езерото Ири. Именувани се ''Детроит'' според ''Тврдината Детроит''.
Helvetic Airways

Helvetic Airways е авиокомпанија заснована во Цириџ, Швајцарија. Оперира на одредишта низ Европа, најголем дел од нив се одредишта за одмор. Главна база е аеродромот во Цирих.
1 Историја
Авиокомпанијата беше воспоставена во 2001 година и започна со операции на 15 февруари 2002. Беше основана од страна на Odette Airways и беше ребрендирана како Helvetic Airways во септември 2003 година. Првиот лет како Helvetic Airways се случи во ноември 2003 година. Инвестициската компанија, Patinex, која е во сопственост на Martin и Rosemarie Ebner станаа главни акционери во авиокомпанијата. Helvetic Airways ќе ги прекине сите редовни линии заклучно со октомври 2008 година, и ќе се концентрира на чартер летови.
2 Одредишта
Авиокомпанијата лета на овие одредишта:
Европа
* Италија
** Бриндизи (Аеродром Бриндизи)
** Катанија (Аеродром Катанија)
** Ламезија Терме (Аеродром Ламезија Терме)
** Палермо (Аеродром Палермо)
* Македонија
** Скопје (Аеродром Скопје), (Аеродром Охрид)
* Шпанија
** Херез (Аеродром Херез)
* Швајцарија
** Цирих (Аеродром Цирих)
3 Флота
Флотата на Helvetic Airways се состои од 5 Фокер 100 Авиони.
Марн ла Кокет

Марн ла Кокет (фр. ''Marnes-la-Coquette'') — општина во западните предградија на Париз, Франција. Оддалечена е е 13,1 км од центарот на градот.
Марн ла Кокет бележи највисок приход по домаќинство во Франција, со просек од €81.746 годишно.
1 Личности
Во Марн ла Кокет починале двајца великани на француската наука:
* Гистав Ле Бон, истакнат социопсихолог и социолог, основач на дисциплината психологија на толпата и инспирација за Хитлеровото дело „Мојата борба“.
* Луј Пастер, познат хемичар и биолог, пронаоѓач на пастеризацијата.
Дба

Дба (Германски: dba Luftfahrtgesellschaft mbH) — ниско буџетна авионска компанија со седиште во Минхен, Германија. Оперирала на одредишта низ Европа и Северна Африка. Главна база е аеродромот во Минхен. Во 2006 година, била откупена од страна на Air Berlin, но продолжи да лета под истото име Dba. Компанијата завршила со своите операции во 2008 година.
1 Историја
Авиокомпанијата беше основана во март 1992 година. Беше основана од British Airways, која откупи 49% од управувачкиот пакет од претходниот сопственик, Delta Air, регионална авиокомпанија со седиште во Фридрихсхафен. Во април 1997, по либерализацијата на Европскиот пазар, British Airways го откупи и преостанатиот дел од акциите во компанијата.
По трансформацијата на British Airways во 2000 година, започнаа големи промени внатре во корпорацијата. Првите индикатори укажуваа на тоа дека Дба имаше огромни загуби кои на годишно ниво достигаа некаде до 15 милиони фунти. Во мај 2003 година, British Airways објави планови за продажба на Дба за цена од 1 евро. Исто така, British Airways се согласи да инвестира 25 милиони фунти, како и да ја гарантира флотата на авиокомпанијата од 17 Боинг 737 авиони.
Во фискалната година која завршува на 31 март 2005 година, Дба го објави првиот профит на годишно ниво по 1992 година, профит помеѓу 1 и 2 милиони евра.
На 6 септември 2006 година, Германската федерална канцеларија го потврди откупувањето на 100% од управувачкиот пакет во компанијата од страна на Air Berlin.
2 Флота
+ Дба Флота
Авион, Број
737-300, 14
737-500, 1
737-700, (10 нарачки)
737-800, (25 нарачки)
Fokker 100, 14
Татјана Чернова

Татјана Сергеевна Чернова (родена на во Краснодар) — руска атлетичарка која се натпреварува во седмобој.
На Летните олимписки игри 2008 одржани во Пекинг, Татјана го освои бронзениот медал.
Во 2011, таа го освои златниот медал на светското првенство во Тегу, остварувајќи нов личен рекорд од 6880 бода.
Атанас Николовски

Атанас Николовски — македонски кајакар кој беше дел од македонската олимписка репрезентација за Олимписките игри во Пекинг во 2008 на кои ја имаше честа да биде знаменосец на Македонија. На игрите, тој настапи во дисциплината К-1.
Молец

Молецот е инсект сроден со пеперутката, од истиот биолошки ред на опнокрилци (''lepidoptera''). Разликите меѓу молците и пеперугите се во обликот и составот на антените, поврзувањето на крилата за телото, изгледот на куклата, боите на крилата, но најзначајни особини по кои ги разликуваме се:
* Времето на активност - молците се главно активни ноќе, и
* Структурата на телото - молците имаат поздепасто и влакнесто тело и здебелени крилца.
1 Економски штети од молецот
Молците, односно нивните гасеници се големи земјоделски штетници во многу делови од светот. Гасениците на губарот (''Lymantria dispar'') предизвикуваат големи штети на шумите во северниот дел на САД.
Во Македонија најчести штетници од семејството молци се:
* Губарот (''Porthetria dispar l.'')
* Жолтомешката (''Euproctis chryscorrhoea l.'')
* Дабов свиткувач (''fam. Tortricidae'')
* Боров четник (''Thaumatopoea pityocampa Schiff.'')
Тие главно ги напаѓаат шумите, и зависно од климатските услови, можат да се рашират и на површини од десетици илјади хектари. ЈП Македонски шуми е задолжено за следење на штетниците и за дезинсекција.
Молците се обично поотпорни на пестицидите од комарците и мувите.
Иако се обвинети дека јадат облека, најголемиот дел од возрасните молци воопшто не јадат. Дури, некои видови немаат ни уста. Кога јадат, молците обично се хранат со нектар. Само ларвите од еден вид молци ''(Tineola bisselliella)'' јадат волна.
2 Молецот како домашно животно
Некои молци се одгледуваат, најпознати од овие се свилените буби (''Bombyx mori''). Тие се одгледуваат заради свилата од која ја формираат куклата (чаурата). Индустријата на свила произведува вкупно околу 130 милиони килограми сирова свила, вредна околу 250 милиони УСД годишно.
Постојат и други молци од кои се добива свилата, на пример неколку видови на ''Saturniidae'', потоа ''Antheraea pernyi'' и јапонскиот свилен молец (''Antheraea yamamai'').
3 Природни непријатели
Ноќните инсектојади често се хранат со молци: некои видови на лилјаци, бувови и птици. Исто така, и некои видови на гуштери, мачки, кучиња, глодачи па дури и мечки е забележано дека јадат молци. Ларвите на молците се исто така жрва на овие грабливци, како и на паразити од родот (''ichneumonidae'').
4 Молецот како тема во популарната култура
* „Кога мама беше молец“ (''When Mama Was a Moth'') - песна на шкотската рок-група „Кокто Твинс“ (''Cocteau Twins'') од 1983 година.
Мухамед Али

Мухамед Али (|Muhammad Ali); родено име: Касиус Марселус Клеј Јуниор (''Cassius Marcellus Clay, Jr.''), - ) — американски боксер и поранешен трикратен светски првак во тешка категорија.
Али е роден во Луисвил, Кентаки како Касиус Клеј. Името го добил по татка си, Касиус Марселус Клеј Сениор., кој пак истото го добил по аболиционистот и политичар Касиус Клеј од XIX век. Клеј брзо видел оти како скромен боксер не се стигнува надалеку во бокс бизнисот, па затоа и им се потсмеваше на противниците, провоцирајќи ги. По освојувањето на неговата прва светска титула, Клеј чекореше низ рингот викајќи "''I am the greatest!''" - „''Јас сум најдобриот!''“.
Али си го променил името откако пристапил на Нацијата на Исламот во 1964, прво во сунитство во 1975 г. во суфизмот.
1 Поврзано
* Трилер во Манила
Асалско Езеро

Асалското Езеро (|Lac Assal) — кратерско езеро во централен Џибути, сместено на јужната граница на регионот Таџура на 120 км западно од Џибути Сити. Лежи на 155 m (515 ft) под морското ниво во Афарската котлина (Данакилска котлина) и претставува најниска точка во Африка. Има димензии од 19 и 7 км и површина од 54 км<sup>2</sup>. Длабоко е 40 m.
Езерото се одликува со високо ниво на соленост околу 34,8% (до 40% на 20 m длабочина), споредено со просечната соленост на океаните од 3,5 % го прави најсоленото езеро во светот.
1 Галерија
Мавлет Батиров

Мавлет Алавдинович Батиров (руски:Мавлет Алавдинович Батиров) (роден на 12 декември 1983 во Касавјурт, Дагестан, СССР) — руски борач.
На Летните олимписки игри - 2004, тој се натпреваруваше во категоријата слободен стил до 55 кг и го освои златниот медал.
Во април 2006, Мавлет на Европското првенство одржано во Москва го освои златниот медал во категоријата слободен стил до 60 кг.
На Летните олимписки игри - 2008 одржани во Пекинг, Мавлет настапи во дисциплината слободен стил до 60 кг и го освои златниот медал.
Марија Абакумова

Марија Василевна Абакумова (родена на 15 јануари 1986 во Ставропол) — руска атлетичарка која се натпреварува во фрлање копје.
На Летните олимписки игри - 2008, Марија уште во првата серија го обезбеди водството со далечина од 69,32 m. Во четвртата серија предноста успеа и да ја зголеми, фрлајќи 70,78m што претставуваше и нов европски рекорд, но во последната, шеста серија Барбора Шпотакова од Чешка го фрли копјето на далечина од 71,48m со што го освои златниот медал, а по што дотогаш водечката Марија Абакумова го освои сребрениот медал.
На светското првенство во Берлин во 2009, Абакумова го освои бронзениот медал со далечина од 66,02 m, а веќе на следното првенство во Тегу, во драматична завршница успеа да ја победи светската рекордерка, Барбора Шпотакова и да го освои првото место со нов личен и руски рекорд, префрлајќи 71,99 m. Имено, уште во втората серија, таа префрли 71,25 m, што и во тој момент беше нејзин нов личен, како и нов рекорд на Русија. Но, во петтата серија Шпотакова префрли 71,58 m, со што успеа да ја симне од првото место, што траеше само до следното фрлање, во кое Абакумова го оствари победничкиот резултат.
Ивана Рожман

Ивана Рожман (родена на во Скопје) — македонска атлетичарка која се натпреварува во трката на 100 m. Нејзиниот личен рекорд изнесува 12,01 и е постигнат во 2011 година.
Таа настапи за Македонија на Летните олимписки игри - 2008 одржани во Пекинг во трката на 100 m со време од 12,92s. На Светското првенство во 2009 година постигна време од 12,60, а на Европското првенство во 2010, време од 12,90.
Пеги Гугенхајм

Пеги Гугенхајм (англ. ''Peggy Guggenheim''), чие вистинско име e Маргарeт Гугенхајм (, 26 август 1898 - Венеција, 23 декември 1979), била американска колекционерка на уметнички дела и мецена.
1 Животопис
Ќерка на Бенџамин Гугенхајм и Фјорета Селиџман. Нејзиниот татко во 1912 год. завршува трагично на бродот „Титаник“ кога таа била малечка. Нејзиниот стрико, Соломон Гугенхајм е сопственик на музејот Гугенхајм во Њујорк. Семејството Гугенхајм се збогатило во рударската индустрија за сребро, бакар и челик. Семејството пак од мајчина страна, Селиџман, биле познати американски банкари.
Во 1919 година, штотуку полнолетна, Пеги добива дел од татковото наследство, многу помало од она на остатаните Гугенхајмови, бидејќи нејзиниот татко еден добар дел потрошил во Париз. Одлучува да оди на пат кој ќе ја одведе од водопадите на Нијагара сè до границата на САД со Мексико.
На свои неполни дваесет години, Пеги започнува да работи во една книжара во Њујорк (која била наречена ''Sunswise Turn''), и посетува значајни кругови во кои запознава многу од тогашните современи интелектуалци меѓу кои и Лоренс Вајл. Така навлегува во светот на авангардата.
Во 1922 год. во Париз се мажи за Вајл, сиромав сликар кој му припаѓал на дадаистичкиот правец и со него има две деца, син (Синбад) и ќерка (Пиџин) која имала изразени уметнички предиспозиции.
2 Мисли
<blockquote>
Non, je ne regrette rien

''Non, je ne regrette rien'' или на француски: Не жалам ништо - е песна која е компонирана во 1956, текстот е од Мишел Вокер, музиката од Шарл Димон. Таа за првпат била снимена од Едит Пјаф на 10 ноември 1960.
Пјаф ја посветила својата снимка на Легијата на странците. En effet à l'époque de l'enregistrement, la France était engagée dans la guerre d'Algérie (1956–1962).
Знакот на четворицата

Знакот на четворицата била втората книга со Шерлок Холмс напишана од Артур Конан Дојл. Романот за првпат се појавил во 1890 година во февруари месец, и се појавил во Лондон и Филаделфија. Британската верзија се продавала за еден шилинг а додека американската верзија се продавала за 25 центи. Денешни зачувани оригинали од романот вредат неколку илјади долари.
Во наредните месеци книгата била повторно печатена со името ''Знакот на Четворицата''. Како книга, романот бил издаден во октомври 1890 година од ''Спенсер Блекет'' со истиот наслов. Разликата помеѓу двете верзии на романот, американскиот и британскиот е во насловот на книгата. Книгата е проследена од Авантурите на Шерлок Холмс.